**ОБЩИНСКА ИЗБИРАТЕЛНА КОМИСИЯ ДИМОВО**

**Р Е Ш Е Н И Е №53/09.10.2021г.**

Днес, 09.10.2021 г. на заседание на ОИК Димово, провеждащо се в сградата на Общинска администрация Димово в Заседателната зала – определена за провеждане на заседанията на ОИК,

ОТНОСНО: Сигнал с вх. №39./06.10.2021г., получен по електронен път в 13:25 часа на 06.10.2021г. от адв. Стефан Стефанов – пълномощник на ПП „Движение България на гражданите“.

В сигнала се твърди за извършени нарушения на изборното законодателство от страна на представител на МК ,,Новото време“ в секция №05160023 в квартал ,,Бабуя“-Арчар, в деня на изборите на 03.10.2021г. Моли да се предприемат съответните действия от ОИК-Димово, да се предотвратят тези действия на представителя на МК ,,Новото време“ от ОИК-Димово, както и представител на ОИК-Димово да посети секция №05160023 в Арчар на 10.10.2021г. и да съблюдава за правилното протичане на изборният процес.

Общинска избирателна комисия - Димово, след като се запозна със съдържанието на сигнала, приема за установено следното:

ОИК-Димово не може да провери дали има нарушение на изборното законодателство и дали твърдяните нарушения на изборния кодекс са основателни, тъй като е сезирана три дена след изборния ден и не може да извърши съответната проверка на място.

ОИК-Димово не може да предприеме никакви действия за предотвратяване на изброените от представителят на ПП ,,Движение на България на гражданите“ нарушения на изборния процес, тъй като не ги е констатирала по надлежен ред, по причини описани по-горе.

ОИК-Димово, чрез свой представител, не може да следи за правилното протичане на изборният процес на 10.10.2021г, в секция №05160023 в Арчар, тъй като на основание чл.100 от Изборният кодекс това е задължение на съответната СИК в Арчар .

С оглед на изложеното и на основание чл. 87, ал. 1, т. 1 и т. 22 от Изборния кодекс, ОИК – ДИМОВО

РЕШИ:

Оставя без уважение Сигнал с с вх. №39./06.10.2021г., подаден от адв. Стефан Стефанов – пълномощник на ПП „Движение България на гражданите“

Решението подлежи на обжалване пред ЦИК в тридневен срок от обявяването му съгласно чл.88, ал.1 от ИК.

Решението е поставено на таблото на 09.10.2021 г. в 13:20 часа.

ПРЕДСЕДАТЕЛ :

СЕКРЕТАР: